અમદાવાદઃ પાટીદાર અનામત આંદોલન સમિતિ (પાસ)ના નેતા હાર્દિક પટેલ સામે કોર્ટે રાજદ્રોહના આરોપો ઘડ્યા છે. કોર્ટે તેના આદેશમાં ઓગસ્ટ, 2015માં હાર્દિક પટેલના સંગઠન પાટીદાર અનામત આંદોલન સમિતિ દ્વારા પ્રદર્શન દરમિયાન હિંસાના સંબંધમાં તેની પર રાજદ્રોહના આરોપો ઘડ્યા છે. આ પહેલાં કોર્ટે અમદાવાદ ક્રાઇમ બ્રાન્ચ તરફથી દાખલ કરાયેલા રાજદ્રોહના આ કેસમાં હાર્દિક પટેલની આરોપમુક્ત કરવાની માગ કરતી અરજીને રદ કરવામાં આવી હતી. કોર્ટે આ આદેશ પર હાર્દિક પટેલના ટ્વીટ સામે સવાલ ઉઠાવ્યા છે.